2019-ben a GP3 és a Formula–3 Európa-bajnokság összeolvadásaként létrejött, FIA Formula–3 bajnokság mezőnyében az ART Grand Prix versenyzője lett. A szezont egy győzelemmel kezdte a spanyol nagydíjon, azonban egy öt másodperces időbüntetés következében a második helyre csúszott vissza. Első pole-pozícióját és győzelmét a Hungaroringen szerezte meg. Majd két hétvége múlva, Monzában is élről startolhatott, azonban a futamon csak a 13. lett és ezt követően már nem is tudta gyarapítani pontjai számát. Az idényt a 6. pozícióban zárta, 97 szerzett egységgel.